**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

FAX: 210 5294820

Διεύθυνση ηλεκτρονικού ταχυδρομείου:

public.relations@aua.gr

 Αθήνα, 27 Δεκεμβρίου 2021

**ΔΕΛΤΙΟ ΤΥΠΟΥ**

**Είκοσι μέλη του Γεωπονικού Πανεπιστημίου Αθηνών βρίσκονται στο 2% των κορυφαίων επιστημόνων παγκοσμίως.**

Είκοσι (20) μέλη του Γεωπονικού Πανεπιστημίου Αθηνών συγκαταλέγονται και φέτος μεταξύ των κορυφαίων επιστημόνων στον κόσμο, σύμφωνα με την πρόσφατη ταξινόμηση της βιβλιομετρικής μελέτης των Baas J, Boyack K, Ioannidis JPA., (2021) του Stanford University, του εκδοτικού οίκου Elsevier, που δημοσιεύτηκε στις 19 Οκτωβρίου 2021 με τίτλο «Updated science-wide author databases of standardized citation indicators”. (<https://elsevier.digitalcommonsdata.com/datasets/btchxktzyw/3>), όπου περιέχει την ανανεωμένη λίστα κατάταξης με τους πιο σημαντικούς επιστήμονες στον κόσμο σε διάφορους επιστημονικούς τομείς,

Η λίστα αυτή ανακοινώνεται κάθε χρόνο και αξιολογεί την απήχηση του επιστημονικού έργου για περισσότερους από 8.000.000 επιστήμονες ανά τον κόσμο, ταξινομώντας τους σε 22 επιστημονικά πεδία και 176 υποπεδία. Στη λίστα περιλαμβάνονται οι κορυφαίοι 100.000 επιστήμονες παγκοσμίως από όλα τα επιστημονικά πεδία, καθώς και το 2% των κορυφαίων επιστημόνων του επιστημονικού τους υποπεδίου. Η αξιολόγηση βασίζεται στη διεθνή επιστημονική βάση δεδομένων του Scopus και παρουσιάζονται ξεχωριστά δεδομένα για τον συνολικό αντίκτυπο του δημοσιευμένου ερευνητικού έργου των επιστημόνων καθ΄ όλη τη διάρκεια της ακαδημαϊκής τους σταδιοδρομίας και κατά τη διάρκεια του έτους 2020.

Η σπουδαία αυτή διάκριση πιστοποιεί τη διεθνώς αναγνωρισμένη και υψηλού επιπέδου έρευνα που πραγματοποιείται στο Γεωπονικό Πανεπιστήμιο Αθηνών, αναδεικνύοντάς το ως έναν ξεχωριστό κόμβο δημιουργικότητας και καινοτομίας.

Τα είκοσι μέλη της ακαδημαϊκής κοινότητας του Γεωπονικού Πανεπιστημίου Αθηνών που συγκαταλέγονται στη λίστα αναφέρονται στον πίνακα που ακολουθεί με αλφαβητική σειρά και κατανέμονται ως εξής:

επτά (7) από το Τμήμα Επιστήμης Τροφίμων & Διατροφής του Ανθρώπου,

πέντε (5) από το Τμήμα Αξιοποίησης Φυσικών Πόρων & Γεωργικής Μηχανικής,

τέσσερα (4) από το Τμήμα Επιστήμης Φυτικής Παραγωγής,

δύο (2) από το Τμήμα Επιστήμης Ζωικής Παραγωγής

ένα (1) από το Τμήμα Βιοτεχνολογίας και

ένα (1) από το Γενικό Τμήμα.

|  |  |
| --- | --- |
| **Ονοματεπώνυμο** | **Τμήμα** |
| Βαλιάντζας Ιωάννης, τέως Καθηγητής | Αξιοποίησης Φυσικών Πόρων & Γεωργικής Μηχανικής |
| Βόντας Ιωάννης, Καθηγητής | Επιστήμης Φυτικής Παραγωγής |
| Ζαμπέλας Αντώνιος, Καθηγητής | Επιστήμης Τροφίμων & Διατροφής του Ανθρώπου |
| Ζέρβας Γεώργιος, Ομὀτιμος Καθηγητής | Επιστήμης Ζωϊκής Παραγωγής |
| Καβαλλιεράτος Νικόλαος, Αναπληρωτής Καθηγητής | Επιστήμης Φυτικής Παραγωγής |
| Κουτίνας Απόστολος, Αναπληρωτής Καθηγητής | Επιστήμης Τροφίμων & Διατροφής του Ανθρώπου |
| Λάμπρου Νικόλαος, Καθηγητής | Βιοτεχνολογίας |
| Μαντάλα Ιωάννα, Αναπληρώτρια Καθηγήτρια | Επιστήμης Τροφίμων & Διατροφής του Ανθρώπου |
| Μενεγάκη Αγγελική, Αναπληρώτρια Καθηγήτρια | Γενικό Τμήμα |
| Μουντζούρης Κωνσταντίνος, Καθηγητής | Επιστήμης Ζωϊκής Παραγωγής |
| Μπριασούλης Δημήτρης, Ομότιμος Καθηγητής | Αξιοποίησης Φυσικών Πόρων & Γεωργικής Μηχανικής |
| Νυχάς Γεώργιος-Ιωάννης, Καθηγητής | Επιστήμης Τροφίμων & Διατροφής του Ανθρώπου |
| Πανάγου Ευστάθιος, Αναπληρωτής Καθηγητής | Επιστήμης Τροφίμων & Διατροφής του Ανθρώπου |
| Παπαδάκης Γεώργιος, Καθηγητής | Αξιοποίησης Φυσικών Πόρων & Γεωργικής Μηχανικής |
| Παπανικολάου Σεραφείμ, Καθηγητής | Επιστήμης Τροφίμων & Διατροφής του Ανθρώπου |
| Σάββας Δημήτριος, Καθηγητής | Επιστήμης Φυτικής Παραγωγής |
| Σκανδάμης Παναγιώτης, Καθηγητής | Επιστήμης Τροφίμων & Διατροφής του Ανθρώπου |
| Σούλης Κωνσταντίνος, Επίκουρος Καθηγητής | Αξιοποίησης Φυσικών Πόρων & Γεωργικής Μηχανικής |
| Τσαντίλη Ελένη, Καθηγήτρια | Επιστήμης Φυτικής Παραγωγής |
| Ψωμιάδης Εμμανουήλ, Επίκουρος Καθηγητής | Αξιοποίησης Φυσικών Πόρων & Γεωργικής Μηχανικής |